**Ministru kabineta noteikumu projekta "Grozījumi Ministru kabineta 2012. gada 30.oktobra noteikumos Nr. 740 "Jūras plānojuma izstrādes, ieviešanas un uzraudzības kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekta "Grozījumi Ministru kabineta 2012. gada 30. oktobra noteikumos Nr. 740 "Jūras plānojuma izstrādes, ieviešanas un uzraudzības kārtība" (turpmāk – projekts) mērķis ir precizēt jūras plānojuma izstrādes, ieviešanas un uzraudzības kārtību, tajā iesaistītās puses un saturu, ņemot vērā ar MK 2019. gada 21. maija rīkojumu Nr. 232 apstiprinātā Jūras plānojuma Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam (turpmāk – Jūras plānojums) izstrādes gaitā saņemtos priekšlikumus Jūras plānojuma īstenošanai un aktualizēšanai.Projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK 2019. gada 21. maija rīkojuma Nr. 232 “Par Jūras plānojumu Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam” 4. punkts, kas uzdod Vides aizsardzības un reģionālās attīstības ministrijai izvērtēt un, ja nepieciešams, līdz 2020. gada 29. maijam sagatavot tiesību aktu par grozījumiem Jūras vides aizsardzības un pārvaldības likumā un Ministru kabineta 2012. gada 30. oktobra noteikumos Nr. 740 "Jūras plānojuma izstrādes, ieviešanas un uzraudzības kārtība" (turpmāk – noteikumi Nr. 740). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jūras plānojuma izstrādi, ieviešanu un uzraudzības kārtību regulē noteikumi Nr. 740, ar kuriem ir pārņemtas Eiropas parlamenta un Padomes 2014. gada 23. jūlija Direktīvas 2014/89/ES, ar ko izveido jūras telpiskās plānošanas satvaru prasības, un tā izstrādē ņemta vērā starptautiskā jūras plānošanas labā prakse un ar jūras plānošanu saistītu projektu rezultāti. Jūras plānojuma izstrādes gaitā tika saņemti priekšlikumi pilnveidot noteikumos Nr. 740 noteiktās jūras plānojuma izstrādes kārtības prasības, kas pēc būtības ir pamats rosināt veikt grozījumus noteikumos Nr. 740. Ar projektu noteikumos Nr. 740 tiek veikti grozījumi:**1. Institūciju līdzdalība jūras plānojuma izstrādē**Precizējot spēkā esošo Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 6. punktu, tiks noteikts, ka pašvaldības jūrā var izstrādāt tematiskos plānojumus Zemes pārvaldības likuma pirmā panta pirmajā daļā noteiktajos jūras piekrastes ūdeņos.Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 7. punktā precizēts Daugavpils Universitātes aģentūras Latvijas Hidroekoloģijas institūta (turpmāk – Hidroekoloģijas institūts) nosaukums, kas mainījies 2017. gadā pēc institūcijas reorganizācijas.Ar projektu nepieciešams svītrot Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 8. un 9. punktu par Hidroekoloģijas institūta un valsts akciju sabiedrība “Latvijas Jūras administrācija” (turpmāk - Jūras administrācija) iesaisti jūras plānojuma izstrādē, jo Jūras plānojuma izstrādes ietvaros Vides aizsardzības un reģionālās attīstības ministrijas prioritāro pasākumu tvērumā 2016. gadā ir izveidota pastāvīga amata vieta, kas nodrošina jūras plānošanas procesa vadību un uzraudzību.Jūras plānojuma izstrādes gaitā konstatēts, ka minēto institūciju kompetence nespēj nodrošināt visu saistīto nozaru interešu analīzi, stratēģisku prioritāšu noteikšanu un to attēlošanu grafiskajā daļā.**2. Jūras plānojuma sastāvdaļas un saturs**Jūras plānojuma izstrādes laikā, sadarbojoties ar iesaistītajām pusēm un pētot citu valstu pieredzi jūras plānošanā, papildināts un precizēts tā saturs. Jūras plānojuma izstrādes ietvaros notikušas publiskās apspriešanas Jūras plānojuma 1. redakcijai (2015.gada decembrī, 2016.gada janvārī) un 2.redakcijai (2018. gadā no 27. jūlija līdz 26. augustam). Paralēli publiskajām apspriešanām Latvijā, norisinājās arī pārrobežu stratēģiskās ietekmes uz vidi novērtējuma publiskā apspriešana Lietuvā, Zviedrijā un Igaunijā. 2018.gada 15. novembrī Jūras plānojuma projekts izsludināts Valsts sekretāru sanāksmē (VSS-1184) un notikusi Jūras plānojuma saskaņošana ar institūcijām un organizācijām līdz Jūras plānojuma apstiprināšanai Ministru kabinetā 2019. gada 14. maijā ar 2019. gada 21. maija rīkojumu Nr. 232. Detalizētāka informācija par Jūras plānojuma izstrādi ir pieejama Vides aizsardzības un reģionālās attīstības ministrijas tīmekļa vietnē https://www.varam.gov.lv/lv/juras-telpiskais-planojums un ģeoportālā “Geolatvija.lv”: <https://geolatvija.lv/geo/tapis3#document_15332>. Atbilstoši Jūras plānojuma saturam ar projektu jaunā redakcijā izteikts Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 12. punkts: 12. Jūras plānojums sastāv no:12.1. paskaidrojuma daļas;12.2. stratēģiskās daļas;12.3. jūras telpas izmantošanas daļas;12.4. grafiskās daļas.Šāds satura iedalījums būtu izmantojams arī nākamo plānojumu izstrādē.Ar noteikumu projektu Ministru kabineta 2012. gada 30. oktobra noteikumos Nr. 740 "Jūras plānojuma izstrādes, ieviešanas un uzraudzības kārtība" 13. punktā vārds “uzdevumi” aizstāts ar vārdu “prioritātes”, jo Jūras plānojuma stratēģiskajā daļā pēc konsultācijām ar jūras plānojuma izstrādē iesaistītajām pusēm tika definētas prioritātes ar to aprakstu un stratēģiskie mērķi. Savukārt, attīstības vadlīnijas, uzdevumi un pasākumi to īstenošanai iekļauti jūras telpas izmantošanas daļā. Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 14. punkta spēkā esošais regulējums noteic, ka “Paskaidrojuma rakstā” ietver esošās situācijas izvērtējumu. Precizēts šīs Jūras plānojuma sadaļas nosaukums, atbilstoši projekta 12. punkta redakcijai, aizstājot vārdu “rakstā” ar vārdu “daļā”. Papildus tam spēkā esošajā regulējumā nav bijis noteikts, ka jūras plānojuma izstrādē jāņem vērā klimata pārmaiņu ietekmes jūrā un jāveic ekosistēmu pakalpojumu raksturojumu, kas ir jaunas, aktuālas un jūras plānošanā nozīmīgas tēmas. Lai to mainītu atbilstoši Jūras plānojumā noteiktajam, spēkā esošo Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 14. punkts papildināts ar jaunu apakšpunktu par klimata pārmaiņu ietekmju analīzi un ekosistēmu pakalpojumu raksturojumu. Klimata pārmaiņu ietekmju analīzi veiks par jūras plānojuma izstrādi atbildīgā ministrija balstoties uz pieejamo informāciju un ekosistēmu pakalpojumu raksturojumu veiks Hidroekoloģijas institūts, jo Hidroekoloģijas institūts ir atbildīgā institūcija par Jūras plānojuma 6. tabulā noteiktā uzdevuma 2.2. “Novērtēt jūras ekosistēmas sniegto pakalpojumu izplatību un nodrošinājumu atbilstoši starptautiski pieņemtai metodikai” izpildi.Spēkā esošā Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 16. punkta redakcijā noteikto, ka grafiskā daļa ietver “jūras navigācijas karšu datus”, nepieciešams precizēt, šos datus definējot kā “Jūras ģeotelpisko informāciju” atbilstoši Jūrlietu pārvaldes un jūras drošības likuma 63. pantam. Secīgi – ar projektu Ministru kabineta 2012. gada 30. oktobra noteikumos Nr. 740 "Jūras plānojuma izstrādes, ieviešanas un uzraudzības kārtība" 16.1. apakšpunkts tiek izteikts jaunā redakcijā.Spēkā esošo Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 17. punkta redakcijā noteikto mēroga noteiktību 1:200 000 nepieciešams precizēt pēc Jūras plānojuma izstrādes laikā noskaidrotā, ka optimāla mēroga noteiktība Jūras plānojuma grafiskās daļas lasāmībai ir 1:250 000. Šīs izmaiņas neietekmē datu detalizāciju, ko nosaka izmantoto datu avotu detalizācijas līmenis, bet gan maina jūras atļautās izmantošanas kartes mērogu, kas mērogā 1:200 000 nesniedz būtiskus ieguvumus izšķirtspējā vai citos parametros. **3. Ieviešanas uzraudzība**Spēkā esošo Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" 30. punkta redakcija noteic, ka atbildīgā ministrija vismaz reizi sešos gados sadarbībā ar Hidroekoloģijas institūtu un Jūras administrāciju sagatavo informatīvo ziņojumu par jūras plānojuma īstenošanu. Taču atbilstoši MK 2019. gada 22. maija rīkojumā Nr. 232 “Par Jūras plānojumu Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam” noteiktajam, par Jūras plānojuma īstenošanu atbildīgā ministrija plānojumā noteiktos uzdevumus īsteno sadarbībā ar rīkojumā noteiktajām ministrijām (Satiksmes ministrija, Zemkopības ministrija, Ekonomikas ministrija, Aizsardzības ministrija un Kultūras ministrija), kurām līdz 2023. gada 1. maijam jāiesniedz Vides aizsardzības un reģionālās attīstības ministrijā informāciju par Jūras plānojumā noteikto uzdevumu īstenošanas gaitu. **4. Noslēguma jautājumi**Ar projektu tiek svītrota Ministru kabineta 2012. gada 30. oktobra noteikumu Nr. 740 "Jūras plānojuma izstrādes, ieviešanas un uzraudzības kārtība" V nodaļa, jo Teritorijas attīstības plānošanas informācijas sistēma (turpmāk – TAPIS) ir izveidota un Jūras plānojuma izstrādes process ir organizēts TAPIS, un ir pieejams TAPIS publiskās daļas valsts vienotā ģeotelpiskās informācijas portāla ĢeoLatvija.lv sadaļā „Teritorijas attīstības plānošana”. Informācijas apmaiņa ar nozaru kompetentajām institūcijām jūras plānojuma ieviešanas un uzraudzības ietvaros jau ir paredzēta noteikumu Nr.740 29.punktā. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jūras plānojuma izstrādē un īstenošanā iesaistītās valsts institūcijas un citas organizācijas (Aizsardzības ministrija, Ārlietu ministrija, Dabas aizsardzības pārvalde, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Satiksmes ministrija, Tieslietu ministrija, Veselības ministrija, Veselības inspekcija, Zemkopības ministrija, Pārresoru koordinācijas centrs, Rīgas plānošanas reģions, Kurzemes plānošanas reģions, Daugavpils Universitātes aģentūra Latvijas Hidroekoloģijas institūts, Latvijas Pašvaldību savienība, Latvijas Lielo pilsētu asociācija, Latvijas Brīvo arodbiedrību savienība, Pasaules Dabas Fonds, valsts akciju sabiedrība "Latvijas Jūras administrācija", akciju sabiedrība "Latvenergo", akciju sabiedrība "Augstsprieguma tīkls") piekrastes pašvaldības, privātpersonas un komersanti, kuru īpašums atrodas piekrastes teritorijā vai kuru darbība saistīta ar jūras izmantošanu, un sabiedrība kopumā.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekts pēc būtības nemainīs veicamās darbības, līdz ar to neietekmēs administratīvo slogu.Projektam nav ietekmes uz Nacionālā attīstības plāna rādītājiem mikrolīmenī vai makrolīmenī.Projekta prasību ieviešana neradīs ietekmi uz konkurenci. Projektā ietvertajam tiesiskajam regulējumam ir pozitīva ietekme uz noteiktības veicināšanu saistībā ar attīstības plānošanas dokumentu izstrādi, līdz ar to ilgtermiņā – uz vidi un tautsaimniecību kopumā. Projekts tiešā veidā nerada ietekmi uz cilvēku veselību. Projektam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvjiem ir iespējas līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2020. gada 20. maijā ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv)[[1]](#footnote-2), lūdzot sniegt priekšlikumus par projektu līdz 2020. gada 3. jūnijam, līdz ar to ieinteresētajām personām ir iespēja izteikt viedokli un sniegt priekšlikumus.Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 14. punktam elektroniski sagatavots paziņojums par līdzdalības iespējām un 2020. gada 20. maijā tas ir iesniegts Valsts kancelejā publicēšanai tās tīmekļvietnē. |
| 3. | Sabiedrības līdzdalības rezultāti | Sabiedrības līdzdalības īstenošanas procesā nav saņemti iebildumi, priekšlikumi un viedokļi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

Grels 66016733

Martins.Grels@varam.gov.lv

1. VARAM tīmekļvietne: https://www.varam.gov.lv/lv/normativo-aktu-projekti-telpiskas-planosanas-joma [↑](#footnote-ref-2)